

הכנסת

כ"ג בטבת התשע"ו

04 בינואר, 2016

**2234**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דחופה בנושא:

גביית תשלומי יתר מציבור הסטודנטים על ידי חלק מהמוסדות להשכלה גבוהה

דברי הסבר:

בשנים האחרונות גוברת התופעה של גביית תשלומי יתר מציבור הסטודנטים על ידי חלק מהמוסדות להשכלה גבוהה. בהינתן פיקוח על גובה שכר הלימוד במוסדות המתוקצבים מצאו לעצמם חלק מהמוסדות שיטות עוקפות לגביית תשלומי יתר מציבור הסטודנטים. לדוגמא- נמצאו חריגות משמעותיות בגובה התשלומים עבור דמי האבטחה, שהגיעו עד כדי מאות שקלים בחלק מהמוסדות. בנוסף נמצאו חריגות גם בסוג האגרות, כגון: אגרת שימוש בספריה, אגרת שליחת מסרונים ואפילו אגרה בגין הפעלת תאורת רחוב בשעות הערב. כל זאת בניגוד לכללים שקבעה המועצה להשכלה גבוהה בעצמה. כמו כן, דו"ח מלץ קבע בסעיף ח6 כי "גביית תשלומים תהיה על פי הסכמים וולונטריים" ולמרות זאת, רוב הסטודנטים לא יודעים שהתשלום מותנה באישורם ולכן רובם משלמים את האגרות האלו.

בכבוד רב,

חברת הכנסת מירב בן ארי